******

**Holdbar og kraftig Type 1 lynstrømsafleder**

Type 1 lynstrømsaflederne Flashtrab SEC-PLUS fra Phoenix Contact, som er særligt holdbare og kraftige takket være Safe Energy Control Technology, er nu blevet suppleret med to produktvarianter:

Produktvarianten Flashtrab SEC-PLUS 440 er særligt egnet til specielle industrielle applikationer med 440/690 V netforsyninger eller 400 V strømforsyningssystemer. Produkterne imponerer med deres kraftige stød- og vibrationssikkerhed. Denne kompakte variant kan anvendes op til 400 A uden en ekstra aflederforsikring.

Flastrab SEC-PLUS 350 anvendes i hovedforsyningen eller i industrielle applikationer. Høje spændingsudsving eller lynstrømsbelastninger er ikke noget problem for denne Type 1-afleder. Det gode beskyttelsesniveau og anvendelsen uden separate forsikringer op til 315 A er gode ekstra fordele.

Begge varianter er stikbare og kan testes med testenheden til overspændingsafledere Checkmaster 2. Som enhver anden Type 1-afleder fra SEC programmet er SEC-PLUS enhederne også afprøvet og certificerede som Type 2-afledere.

Beskyttelsesenhederne i SEC-produktprogrammet er blevet komplet nyudviklet og er nu baseret på Safe Energy Control Technology (SEC). Det anvendte gnistgab forebygger på sikker måde enhver netfølgestrøm. Det vil sige, at belastningen for den samlede installation reduceres til et minimum i tilfælde af lynnedslag.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.